CELEX: 62017CA0060
Language: bg
Date: 2018-07-11 00:00:00
Title: Дело C-60/17: Решение на Съда (десети състав) от 11 юли 2018 г. (преюдициално запитване от Tribunal Superior de Justicia de Galicia — Испания) — Ángel Somoza Hermo, Ilunión Seguridad SA/Esabe Vigilancia SA, Fondo de Garantia Salarial (FOGASA) (Преюдициално запитване — Директива 2001/23/ЕО — Член 1, параграф 1 — Прехвърляне на предприятие — Член 3, параграф 1 — Гарантиране на правата на работниците — Суброгация в трудовите договори по силата на разпоредбите на колективен трудов договор — Колективен трудов договор, изключващ солидарната отговорност на прехвърлителя и на приобретателя на предприятието за задълженията, включително заплащането на заплати, възникнали от трудови договори преди прехвърлянето на това предприятие)

10.9.2018   
            
            
               BG
            
            
               Официален вестник на Европейския съюз
            
            
               C 319/8
            
         
      Решение на Съда (десети състав) от 11 юли 2018 г. (преюдициално запитване от Tribunal Superior de Justicia de Galicia — Испания) — Ángel Somoza Hermo, Ilunión Seguridad SA/Esabe Vigilancia SA, Fondo de Garantia Salarial (FOGASA)
      (Дело C-60/17) (1)
      
      ((Преюдициално запитване - Директива 2001/23/ЕО - Член 1, параграф 1 - Прехвърляне на предприятие - Член 3, параграф 1 - Гарантиране на правата на работниците - Суброгация в трудовите договори по силата на разпоредбите на колективен трудов договор - Колективен трудов договор, изключващ солидарната отговорност на прехвърлителя и на приобретателя на предприятието за задълженията, включително заплащането на заплати, възникнали от трудови договори преди прехвърлянето на това предприятие))
      (2018/C 319/08)
      Език на производството: испански
      
         Запитваща юрисдикция
      
      Tribunal Superior de Justicia de Galicia
      
         Страни в главното производство
      
      
         Жалбоподатели: Ángel Somoza Hermo, Ilunión Seguridad SA
      
         Ответници: Esabe Vigilancia SA, Fondo de Garantia Salarial (FOGASA)
      
         Диспозитив
      
      
                  1)
               
               
                  Член 1, параграф 1 от Директива 2001/23/ЕО на Съвета от 12 март 2001 година относно сближаването на законодателствата на държавите членки във връзка с гарантирането на правата на работниците и служителите при прехвърляне на предприятия, стопански дейности или части от предприятия или стопански дейности трябва да се тълкува в смисъл, че тази директива се прилага към положение, при което възложител е развалил сключен с предприятие договор за предоставяне на услуги за охрана на помещения и за изпълнението на тези услуги е сключил нов договор с друго предприятие, което поема по силата на колективен трудов договор съществена част, като бройка и компетенции, от персонала, използван от първото предприятие за изпълнението на посочените услуги, стига заедно със сделката да се извърши прехвърляне на стопански субект между двете засегнати предприятия.
               
            
                  2)
               
               
                  Съдът на Европейския съюз не е компетентен да отговори на втория въпрос, отправен от Tribunal Superior de Justicia de Galicia (Висш съд на Галисия, Испания), с акт от 30 декември 2016 г.
               
            
         (1)  ОВ C 121, 18.4.2017 г.